2.

Časť 2 prílohy VIII sa mení a dopĺňa takto: a) Súhrnná tabuľka sa nahrádza takto: „Súhrnná tabuľka Metóda Oblasť uplatňovania (1) Činidlo Rozpustná zložka Nerozpustná zložka 1. acetát určité iné vlákna acetón 2. určité proteínové vlákna určité iné vlákna chlórnan 3. viskóza, meďnaté vlákno alebo určité typy modalu určité iné vlákna kyselina mravčia a chlorid zinočnatý 4. polyamid alebo nylon určité iné vlákna kyselina mravčia, 80 % m/m 5. acetát určité iné vlákna benzylalkohol 6. triacetát alebo polylaktid určité iné vlákna dichlórmetán 7. určité celulózové vlákna určité iné vlákna kyselina sírová, 75 % m/m 8. akrylové vlákna, určité modakrylové vlákna alebo určité chloridové vlákna určité iné vlákna dimetylformamid 9. určité chloridové vlákna určité iné vlákna sírouhlík/acetón, 55,5/44,5 % v/v 10. acetát určité iné vlákna ľadová kyselina octová 11. hodváb, polyamid alebo nylon určité iné vlákna kyselina sírová, 75 % m/m 12. juta určité živočíšne vlákna metóda stanovením obsahu dusíka 13. polypropylén určité iné vlákna xylén 14. určité vlákna určité iné vlákna metóda s koncentrovanou kyselinou sírovou 15. chloridové vlákna, určité modakrylové vlákna, určité elastanové vlákna, acetátové vlákna a triacetátové vlákna určité iné vlákna cyklohexanón 16. melamín určité iné vlákna horúca kyselina mravčia, 90 % m/m b) Bod 1.2 metódy č. 1 sa nahrádza takto: „2. vlnou (1), zvieracou srsťou (2 a 3), hodvábom (4), bavlnou (5), ľanom (7), pravým konope (8), jutou (9), abakou (10), alfou (11), kokosovým vláknom (12), broomom (13), ramiou (14), sisalom (15), meďnatým vláknom (21), modalom (22), proteínom (23), viskózou (25), akrylom (26), polyamidom alebo nylonom (30), polyesterom (35), polypropylénom (37), elastomultiesterom (45), elastoolefínom (46), melamínom (47) a dvojzložkovým polypropylénovým-polyamidovým vláknom (49). Uvedená metóda nie je za žiadnych okolností uplatniteľná na acetátové vlákna, ktoré boli dezacetylované na povrchu.“ c) Bod 1.2 metódy č. 2 sa nahrádza takto: „2. bavlnou (5), meďnatým vláknom (21), viskózou (25), akrylom (26), chloridovými vláknami (27), polyamidom alebo nylonom (30), polyesterom (35), polypropylénom (37), elastanom (43), skleným vláknom (44), elastomultiesterom (45), elastoolefínom (46), melamínom (47) a dvojzložkovým polypropylénovým-polyamidovým vláknom (49). Ak sú prítomné odlišné proteínové vlákna, metóda udáva ich celkové množstvo, ale nie ich percentuálne podiely.“ d) Metóda č. 3 sa mení a dopĺňa takto: i) Názov sa nahrádza takto: „VISKÓZA, MEĎNATÉ VLÁKNO ALEBO URČITÉ TYPY MODALU A URČITÉ INÉ VLÁKNA (Metóda s použitím kyseliny mravčej a chloridu zinočnatého)“. ii) Bod 1.2 sa nahrádza takto: „2. bavlnou (5), polypropylénom (37), elastoolefínom (46) a melamínom (47). Ak sa zistí prítomnosť modalového vlákna, vykoná sa predbežný test s cieľom zistiť, či je rozpustné v činidle. Táto metóda nie je uplatniteľná na zmesi, v ktorých bola bavlna nadmerne chemicky degradovaná, alebo na zmesi, v ktorých sa viskóza alebo meďnaté vlákno stali neúplne rozpustnými v dôsledku prítomnosti určitých farbív alebo apretúr, ktoré nemožno úplne odstrániť.“ iii) Bod 5 sa nahrádza takto: „5. VÝPOČET A VYJADRENIE VÝSLEDKOV Výsledky vypočítajte podľa všeobecných pokynov. Hodnota ‚d‘ je 1,00 s výnimkou bavlny, v prípade ktorej ‚d‘ = 1,02, a melamínu, v prípade ktorého ‚d‘ = 1,01.“ e) Metóda č. 5 sa mení a dopĺňa takto: i) Názov sa nahrádza takto: „ACETÁT A URČITÉ INÉ VLÁKNA (Metóda s použitím benzylalkoholu)“. ii) Bod 1.2 sa nahrádza takto: „2. triacetátom (24), polypropylénom (37), elastoolefínom (46), melamínom (47) a dvojzložkovým polypropylénovým-polyamidovým vláknom (49).“ f) Metóda č. 6 sa mení a dopĺňa takto: i) Názov sa nahrádza takto: „TRIACETÁT ALEBO POLYAKTID A URČITÉ INÉ VLÁKNA (Metóda s použitím dichlórmetánu)“. ii) Bod 1.2 sa nahrádza takto: „2. vlnou (1), zvieracou srsťou (2 a 3), hodvábom (4), bavlnou (5), meďnatým vláknom (21), modalom (22), viskózou (25), akrylom (26), polyamidom alebo nylonom (30), polyesterom (35), polypropylénom (37), skleným vláknom (44), elastomultiesterom (45), elastoolefínom (46), melamínom (47) a dvojzložkovým polypropylénovým-polyamidovým vláknom (49). Poznámka Triacetátové vlákna, ktoré boli získané úpravou vedúcou k čiastočnej hydrolýze, už nie sú v činidle úplne rozpustné. V takýchto prípadoch metóda nie je aplikovateľná.“ g) Metóda č. 7 sa mení a dopĺňa takto: i) Názov sa nahrádza takto: „URČITÉ CELULÓZOVÉ VLÁKNA A URČITÉ INÉ VLÁKNA (Metóda s použitím 75 % m/m kyseliny sírovej)“. ii) Bod 1.2 sa nahrádza takto: „2. polyesterom (35), polypropylénom (37), elastomultiesterom (45), elastoolefínom (46) a dvojzložkovým polypropylénovým-polyamidovým vláknom (49).“ iii) Bod 5 sa nahrádza takto: „5. VÝPOČET A VYJADRENIE VÝSLEDKOV Výsledky vypočítajte podľa všeobecných pokynov. Hodnota ‚d‘ je 1,00 s výnimkou dvojzložkového polypropylénového-polyamidového vlákna, v prípade ktorého hodnota ‚d‘ je 1,01.“ h) Bod 1.2 metódy č. 8 sa nahrádza takto: „2. vlnou (1), zvieracou srsťou (2 a 3), hodvábom (4), bavlnou (5), meďnatým vláknom (21), modalom (22), viskózou (25), polyamidom alebo nylonom (30), polyesterom (35), polypropylénom (37), elastomultiesterom (45), elastoolefínom (46), melamínom (47) a dvojzložkovým polypropylénovým-polyamidovým vláknom (49). Je rovnako aplikovateľná na akrylové vlákna a určité modakrylové vlákna upravené metalizovanými farbivami, nie však na tie, ktoré sú farbené s dodatočným chrómovaním.“ i) Bod 1.2 metódy č. 9 sa nahrádza takto: „2. vlnou (1), zvieracou srsťou (2 a 3), hodvábom (4), bavlnou (5), meďnatým vláknom (21), modalom (22), viskózou (25), akrylom (26), polyamidom alebo nylonom (30), polyesterom (35), polypropylénom (37), skleným vláknom (44), elastomultiesterom (45), melamínom (47) a dvojzložkovým polypropylénovým-polyamidovým vláknom (49). Ak je obsah vlny alebo hodvábu v zmesi viac ako 25 %, použije sa metóda č. 2. Ak je obsah polyamidu alebo nylonu v zmesi viac ako 25 %, použije sa metóda č. 4.“ j) Metóda č. 10 sa mení a dopĺňa takto: i) Názov sa nahrádza takto: „ACETÁTOVÉ A URČITÉ INÉ VLÁKNA (Metóda s použitím ľadovej kyseliny octovej)“. ii) Bod 1.2 sa nahrádza takto: „2. určitými chloridovými vláknami (27), a to polyvinylchloridovými vláknami, tiež dodatočne chlórovanými, polypropylénom (37), elastoolefínom (46), melamínom (47) a dvojzložkovým polypropylénovým-polyamidovým vláknom (49).“ k) Metóda č. 11 sa mení a dopĺňa takto: i) Názov sa nahrádza takto: „HODVÁB ALEBO POLYAMID A URČITÉ INÉ VLÁKNA (Metóda s použitím 75 % m/m kyseliny sírovej)“. ii) Bod 1 sa nahrádza takto: „1. OBLASŤ UPLATŇOVANIA Táto metóda je uplatniteľná po odstránení nevláknovej hmoty na binárne zmesi: 1. hodvábu (4) alebo polyamidu, alebo nylonu (30) s 2. vlnou (1), zvieracou srsťou (2 a 3), polypropylénom (37), elastoolefínom (46), melamínom (47) a dvojzložkovým polypropylénovým-polyamidovým vláknom (49).“ iii) Bod 2 sa nahrádza takto: „2. PRINCÍP Hodvábne alebo polyamidové, alebo nylonové vlákno sa rozpúšťa zo známej suchej hmotnosti zmesi pomocou 75 % m/m kyseliny sírovej (2). Zvyšok sa zhromaždí, premyje, vysuší a zváži. Jeho hmotnosť, ak je potrebné, korigovaná, sa vyjadrí ako percento suchej hmotnosti zmesi. Percento suchého hodvábu alebo polyamidu, alebo nylonu sa zistí rozdielom. iv) Bod 4 sa nahrádza takto: „4. SKÚŠOBNÝ POSTUP Dodržiavajte postup opísaný vo všeobecných pokynoch a postupujte takto: K vzorke obsiahnutej v kužeľovej banke so sklenou zátkou s objemom najmenej 200 ml pridajte 100 ml 75 % m/m kyseliny sírovej na gram vzorky a vložte zátku. Dôkladne potraste a nechajte stáť 30 minút pri izbovej teplote. Potraste znovu a nechajte stáť 30 minút. Potraste naposledy a prefiltrujte obsah banky cez zvážený filtračný téglik. Zmyte všetky zvyšné vlákna z banky pomocou 75 % kyseliny sírovej. Premyte zvyšok na tégliku postupne 50 ml zriedenej kyseliny sírovej, 50 ml vody a 50 ml zriedeného roztoku amoniaku. Zakaždým nechajte vlákna, aby zostali v styku s kvapalinou počas približne 10 minút pred použitím odsávania. Napokon prepláchnite vodou, pričom vlákna ponechajte v styku s vodou približne 30 minút. Odsajte kvapalinu, téglik a zvyšok vysušte, ochlaďte a zvážte. V prípade binárnych zmesí dvojzložkových polypropylénových-polyamidových vláken sa po filtrovaní vláken zváženým filtračným téglikom a pred použitím opísaného postupu prepláchnutia zvyšok vo filtračnom tégliku vždy dvakrát premyje 50 ml 75 % zriedenej kyseliny sírovej.“ v) Body 5 a 6 sa nahrádzajú takto: „5. VÝPOČET A VYJADRENIE VÝSLEDKOV Výsledky vypočítajte podľa všeobecných pokynov. Hodnota ‚d‘ je 1,00 s výnimkou vlny, v prípade ktorej ‚d‘ = 0,985, dvojzložkového polypropylénového-polyamidového vlákna, v prípade ktorého ‚d‘ = 1,005, a melamínu, v prípade ktorého ‚d‘ = 1,01. 6. PRESNOSŤ Pri homogénnych zmesiach textilných materiálov interval spoľahlivosti výsledkov získaných touto metódou nie je väčší ako ± 1 pre hladinu významnosti 95 % s výnimkou binárnych zmesí polyamidu s dvojzložkovým polypropylénovým-polyamidovým vláknom, v prípade ktorých interval spoľahlivosti výsledkov nie je väčší ako ± 2.“ l) Metóda č. 14 sa mení a dopĺňa takto: i) Názov sa nahrádza takto: „URČITÉ VLÁKNA A URČITÉ INÉ VLÁKNA (Metóda s použitím koncentrovanej kyseliny sírovej)“. ii) Bod 1.2 sa nahrádza takto: „2. chloridovými vláknami (27) založenými na homopolyméroch vinylchloridu, tiež dodatočne chlórovanými, polypropylénom (37), elastoolefínom (46), melamínom (47) a dvojzložkovým polypropylénovým-polyamidovým vláknom (49).“ Ide o tie modakrylové vlákna, ktoré dávajú číry roztok po ponorení do koncentrovanej kyseliny sírovej (relatívna hustota 1,84 pri 20 °C). Túto metódu možno použiť namiesto metód č. 8 a 9.“ iii) Bod 2 sa nahrádza takto: „2. PRINCÍP Zložka iná ako chloridové vlákno, polypropylén, elastoolefín, melamín alebo dvojzložkové polypropylénové-polyamidové vlákno (t. j. vlákna uvedené v odseku 1.1) sa rozpúšťa zo známej suchej hmotnosti zmesi pomocou koncentrovanej kyseliny sírovej (relatívna hustota 1,84 pri 20 °C). Zvyšok pozostávajúci z chloridového vlákna, polypropylénu, elastoolefínu, melamínu alebo dvojzložkového polypropylénového-polyamidového vlákna sa zhromaždí, premyje, vysuší a zváži; jeho hmotnosť, v prípade potreby korigovaná, sa vyjadrí ako percento suchej hmotnosti zmesi. Percento druhých zložiek sa zistí rozdielom.“ iv) Bod 5 sa nahrádza takto: „5. VÝPOČET A VYJADRENIE VÝSLEDKOV Výsledky vypočítajte podľa všeobecných pokynov. Hodnota ‚d‘ je 1,00 s výnimkou melamínu a dvojzložkového polypropylénového-polyamidového vlákna, v prípade ktorých hodnota ‚d‘ je 1,01.“ m) Metóda č. 16 sa mení a dopĺňa takto: i) Názov sa nahrádza takto: „MELAMÍN A URČITÉ INÉ VLÁKNA (Metóda s použitím horúcej kyseliny mravčej)“. ii) Bod 1.2 sa nahrádza takto: „2. bavlnou (5), aramidom (31) a polypropylénom (37).“